นี่คือ **ตัวละครจากการ์ตูนญี่ปุ่นเรื่อง เซียนเกมรักขอเป็นเทพนักจีบ**

ตัวละครหลัก
-----------

### คัตสึรางิ เคย์มะ

|  |  |
| --- | --- |
| คัตสึรากิ เคย์มะ | * ชื่อญี่ปุ่น: (ญี่ปุ่น: 桂木 桂馬; โรมาจิ: *Katsuragi Keima*)
* อายุ: 17 ปี
* วันเกิด: 6 มิถุนายน 11:29:35 น.
* ห้อง: 2-B
* หมู่โลหิต: B
* ส่วนสูง: 174cm
* น้ำหนัก: 54kg
* นักพากย์ : ฮิโระ ชิโมโนะ (ญี่ปุ่น), ภัทรวุฒิ สมุทรนาวี (ไทย)
 |

ตัวเอกของเรื่อง มีฉายา "เทพตกหญิง" และ "เทพแห่งเกม" เขาสามารถเล่นเกมใดๆ ให้ชนะได้ แม้ว่าเกมนั้นๆเขาจะพึ่งเคยเล่นเป็นครั้งแรก หรือเกมนั้นจะดูไม่เหมาะกับเขาเลยก็ตาม ขอเพียงให้เขาได้เล่นเกม แต่เกมที่เขาถนัดที่สุดเห็นจะเป็น "เกมจีบสาว" ที่เขาสามารถเคลียร์ได้แน่นอนไม่มีพลาด นอกจากเกมจะมีระบบพิลึกพิลั่น หรือมีบั๊ก(ข้อผิดพลาด)ในตัวของเกมเอง จับพลัดจับผลูมาเป็นผู้ตามล่าวิญญาณที่หนีจากนรกคู่กับเอลิเซีย เพราะเมลล์เนื้อหากำกวมของหัวหน้าสาขาโดคุโร่ คำพูดติดปากของเขาคือ "ผมมองเห็นฉากจบแล้ว"

### เอลิเซีย เดอ ลูท อิม่า

|  |
| --- |
| * ชื่ออังกฤษ: Elsia de Lute Irma / Elysia de Lute Ima
* ชื่อญี่ปุ่น: (ญี่ปุ่น: エリュシア・デ・ルート・イーマ; โรมาจิ: *ERYUSHIA DE RUUTO IIMA*)
* อายุ: 300+ ปี
* วันเกิด: 14 มีนาคม
* ห้อง: 2-B
* หมู่โลหิต: O อิงตามลักษณะนิสัย
* ส่วนสูง: 159cm(รวมมวยผม)
* น้ำหนัก: 44kg
* สัดส่วน: 83-58-84cm
* นักพากย์ : คานาเอะ อิโต้ (ญี่ปุ่น), วิภาดา จตุยศพร (ไทย)
 |

ปีศาจสาวจากนรกที่ถูกส่งมาช่วยเหลือเคย์มะในการจับวิญญาณที่หนีจากนรก ดูผิวเผินเป็นคนที่ไม่ได้เรื่อง เอ๋อ ป้ำๆเป๋อๆ แต่ก็เอาการเอางานเอาเรื่องเหมือนกัน ผ้าคลุมของเธอมีความสามารถในการเปลี่ยนรูปร่างทางกายภาพได้ โดยทั่วไป ใครๆก็จะเรียกเธอว่า **เอลซี่** เธอชื่นชอบรถดับเพลิงเอามากๆ

ครอบครัวคัตสึรางิ
-----------------

### คัตสึรางิ มาริ

|  |  |
| --- | --- |
| คัตสึรากิ มาริ | * ชื่อญี่ปุ่น: (ญี่ปุ่น: 桂木 麻里; โรมาจิ: *Katsuragi Mari*)
* วันเกิด: 25 พฤศจิกายน
* หมู่โลหิต: AB
* ส่วนสูง: 168cm
* น้ำหนัก: 49kg
* สัดส่วน: 89-56-86cm
* นักพากย์ : เรียวโกะ ยุซุกิ (ญี่ปุ่น), อรุณี นันทิวาส (ไทย)
 |

แม่ของเคย์มะ เป็นคน 2 บุคคลิก โดยปกติเธอจะเหมือนคุณป้าผู้แสนใจดี แต่ถ้ามีอะไรมากระทบจิตใจของเธอ จะกลายเป็นสาวยากูซ่าไปในทันที รักเคย์มะและเอลิเซียมาก ในอดีตเธอเคยเป็นหัวหน้าแกงค์ซิ่งมาก่อน 

### คัตสึรางิ เคย์อิจิ

* ชื่อญี่ปุ่น: (ญี่ปุ่น: 桂木桂一; โรมาจิ: *Katsuragi Keiichi*)


ไม่มีข้อมูลส่วนตัว
พ่อของเคย์มะ อาศัยอยู่ที่ต่างประเทศ

หน่วยล่าคาเคทามะ
----------------

### ฮาคัว ดู ล็อต เฮอร์มิเนี่ยม

|  |  |
| --- | --- |
| ฮาคัว ดู ล็อต เฮอร์มิเนี่ยม | * ชื่ออังกฤษ: Haqua du Lot Herminium / Haqua d'rot Herminium
* ชื่อญี่ปุ่น: (ญี่ปุ่น: ハクア・ド・ロット・ヘルミニウム; โรมาจิ: *HAKUA DO ROTTO HERUMINIUMU*)
* อายุ: 300 ปี
* วันเกิด: 24 เมษายน
* หมู่โลหิต: A อิงตามลักษณะนิสัย
* ส่วนสูง: 162cm
* น้ำหนัก: 46kg
* สัดส่วน: 80-56-83cm
* นักพากย์ : ซาโอริ ฮายามิ
* ผู้กำจัดวิญญาณ: เอลิเซีย
 |

ปีศาจสาวเพื่อนสนิทของเอลิเซีย เป็นสุดยอดในหลายๆด้านมาตั้งแต่เด็ก เธอไม่เคยพลาดเลยที่จะคว้าตำแหน่งผู้นำในการทำอะไรก็ตาม เธอมาที่โลกเพื่อตามจับวิญญาณเช่นเดียวกับเอลิเซีย แต่ช่องว่างในใจของเธอกลับทำให้เธอโดนวิญญาณสิง ในตอนแรกเธอคิดว่าเคย์มะเป็นมนุษย์ที่ห่วยแตกเหยาะแหยะ แต่เมื่อได้ทำงานร่วมกัน ก็ได้มองเห็นถึงความเก่งกาจฉลาดเฉลียวของพี่เทพ พอรู้สึกตัวอีกที เธอก็ชอบเคย์มะไปซะแล้ว

### โนร่า ฟลอเรียแอนน์ ลีโอเรีย

|  |  |
| --- | --- |
| โนร่า ฟลอเรียแอนน์ ลีโอเรีย | * ชื่ออังกฤษ: Nora Floriann Leoria
* ชื่อญี่ปุ่น: (ญี่ปุ่น: ノーラ・フロリアン・レオリア; โรมาจิ: *Nora Furorian Reoria*)
* อายุ: มากกว่า 310 ปี
* วันเกิด: 27 สิงหาคม
* หมู่โลหิต: A
* ส่วนสูง: 167cm
* น้ำหนัก: 56kg
* สัดส่วน: 92-59-90cm
 |

ปีศาจรุ่นพี่ของเอลิเซียและฮาคัว มีความเย่อหยิ่งในตนเอง และหลงตัวเองเอามากๆ ในตอนแรกเธอคิดว่าจะได้รับรางวัลการจับวิญญาณได้เยอะที่สุด เพราะเธอจับได้มากถึง 7 ตน และมากกว่าฮาคัวที่จับได้แค่ 5 ตน แต่ก็ต้องพ่ายให้เอลิเซียที่จับได้ถึง 9 ตน

ธิดาแห่งจูปิเตอร์
-----------------

**หมายเหตุ :** เทพเจ้าในตำนานของโรมันที่เป็นธิดาแห่งจูปิเตอร์ในเรื่อง จะเป็นผู้หญิงทั้งหมด ถึงแม้ตามตำนานเดิมของโรมันจะเป็นผู้ชาย ในที่นี้จึงขอใช้คำว่า เทพี

### อายุคาวะ เทนริ / ไดอาน่า

|  |
| --- |
| * ชื่อญี่ปุ่น: (ญี่ปุ่น: 鮎川 天理; โรมาจิ: *Ayukawa Tenri*)
* อายุ: 17 ปี
* วันเกิด: 3 มกราคม
* ห้อง: 2-B
* โรงเรียน:โรงเรียนมัธยมมิซาโตะ ฮิซากิ
* หมู่โลหิต: A
* ส่วนสูง: 157cm
* น้ำหนัก: 47kg
* สัดส่วน: 84-57-84cm
* เทพีดั้งเดิม: ไดอาน่า
 |

เพื่อนในวัยเด็กของเคย์มะ ที่ย้ายบ้านจากกันไปในสมัยเด็กๆ เธอกลับมาเยี่ยมเคย์มะอีกครั้ง แต่ก็ต้องเศร้าเมื่อพบว่าเคย์มะจำตนเองไม่ได้ ซึ่งอันที่จริงเคย์มะไม่คิดจะจำเด็กผู้หญิง 3 มิติเลยตะหาก เธอปลื้มเคย์มะมาก เพราะในสมัยเด็กเคย์มะเป็นเหมือนคนที่ช่วยชีวิตและปลุกกระตุ้นความกล้าในตัวเธอ วิญญาณที่สิงตัวเธอไม่ใช่วิญญาณธรรมดาทั่วไป หากแต่เป็นเทพีจากสวรรค์นาม ไดอาน่า ผู้ผนึกเหล่าวิญญาณไวส์หรือคาเคทามะในอดีต ที่เหมือนเพื่อนสนิทเปรียบเสมือนตัวเธออีกคนนึงที่มีความเข้มแข็ง และมาทดแทนส่วนที่อ่อนแอของเธอเอง

### นากางาวะ คาน่อน / อะพอลโล

|  |
| --- |
| * ชื่อญี่ปุ่น: (ญี่ปุ่น: 中川 かのん; โรมาจิ: *Nakagawa Kanon*)
* อายุ: 16 ปี
* วันเกิด: 3 มีนาคม
* ห้อง: 2-B
* หมู่โลหิต: AB
* ส่วนสูง: 161cm
* น้ำหนัก: 45kg
* สัดส่วน: 86-58-85cm
* นักพากย์ : โทยามะ นาโอะ (ญี่ปุ่น), ศันสนีย์ ติณห์กีรดีศ (ไทย)
* ผู้กำจัดวิญญาณ: เคย์มะ
* เทพดั้งเดิม: อพอลโล
 |

ไอด้อลสาว ม.ปลาย ที่อยู่ห้องเดียวกับเคย์มะ มีชื่อเสียงที่โด่งดังมาก และเป็นที่ชื่นชอบของใครหลายๆคน เธอเสียใจมากที่โอตาคุอย่างเคย์มะ ไม่รู้จักตัวตนของเธอ เวลาไม่พอใจใคร เธอมักจะใช้เครื่องช็อตไฟฟ้าจู่โจมคนผู้นั้น ปัญหาในใจของเธอ คือ ความกลัวที่จะไม่มีใครสนใจถึงการมีอยู่ของตัวตนของเธอนั่นเอง ซึ่งส่งผลให้เธอตัวโปร่งใส ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก ในภายหลัง เธอจะถูกสถิตย์ร่างโดยเทพีอะพอลโล ทำให้ความทรงจำที่หายไปกลับมาทั้งหมด

ในฉบับรายสัปดาห์ ชื่อของเธอคือ นิชิฮาระ คาน่อน (ญี่ปุ่น: 西原 かのん; โรมาจิ: *Nishihara Kanon*) ซึ่งเป็นการเขียนคันจิพลาดของผู้เขียนเอง

### คุโจว สึคิโยะ / วัลแคน

|  |
| --- |
| * ชื่อญี่ปุ่น: (ญี่ปุ่น: 九条 月夜; โรมาจิ: *Kujou Tsukiyo*)
* อายุ: 17 ปี
* วันเกิด: 22 กรกฎาคม
* ห้อง: 2-A
* หมู่โลหิต: A
* ส่วนสูง: 142cm
* น้ำหนัก: 35kg
* สัดส่วน: 69-51-70cm
* นักพากย์ : Yuka Iguchi (ญี่ปุ่น)
* ผู้กำจัดวิญญาณ: เคย์มะ
* เทพดั้งเดิม: วัลแคน
 |

สมาชิกชมรมดูดาวเพียงหนึ่งเดียว เป็นคนเงียบๆ เหมือนราชินีหิมะ คอยจ้องมองดูดวงจันทร์บนดาดฟ้าโรงเรียนทุกค่ำคืน ปัญหาในใจของเธอก็คือ ชีวิตคู่ของพ่อแม่ที่มีแต่ปัญหา ทำให้เธอเบื่อหน่ายในโลกนี้ พลังของคาเคทามะส่งผลให้เธอตัวหดเล็กลง ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก โดยเธอมักแอบใช้กล้องดูดาวของเธอมองมาที่เคย์มะบ่อยๆ ในภายหลัง เทพธิดาวัลแคนจะมาสถิตย์ในร่างของเธอ ทำให้ความทรงจำเกี่ยวกับเคย์มะกลับมาทั้งหมด โดยปกติ วัลแคนจะใช้ร่างตุ๊กตาของเธอเป็นหลัก

### โกอิโดะ ยูอิ / มาร์ส

|  |
| --- |
| * ชื่อญี่ปุ่น: (ญี่ปุ่น: (五位堂 結; โรมาจิ: *Goidō Yui*)
* อายุ: 16 ปี
* วันเกิด: 10 ตุลาคม
* ห้อง: 2-A
* หมู่โลหิต: AB
* ส่วนสูง: 160 cm
* น้ำหนัก: 50 kg
* สัดส่วน: 85-59-87
* ผู้กำจัดวิญญาณ:เคย์มะ
* เทพดั้งเดิม: มาร์ส
 |

สาวน้อยมัธยมผู้มีความเป็นชายแต่ไม่ใช่ทอมซุกซ่อนอยู่ในใจ ชื่นชอบการตีกลองชุดแต่ไม่แสดงออก เนื่องจากที่บ้านเป็นตระกูลเก่าแก่ที่ต้องการบุตรสาวที่เป็นสุภาพสตรี เธอจึงกลัวที่บ้านไม่ยอมรับ ทำให้ต้องยอมทำตัวเป็นกุลสตรีตามใจแม่และกลายเป็นช่องว่างในจิตใจ เมื่อเธอรู้จักกับเคย์มะ ความต้องการลึกๆในใจจึงส่งผลกับคาเคทามะ ทำให้เธอและเคย์มะสลับร่างกัน เคย์มะจำเป็นต้องใช้ยุทธวิธีตามแบบเกมโอโตเมะในการถมช่องว่างในจิตใจของเธอ ในภายหลัง จากการจีบของเคย์มะอีกครั้งทำให้เทพธิดามาร์สที่สถิตย์ในร่างของเธอปรากฏตัว และความทรงจำเกี่ยวกับเคย์มะกลับมาทั้งหมด

### ชิโอมิยะ ชิโอริ / มิเนอร์วา

|  |
| --- |
| * ชื่อญี่ปุ่น: (ญี่ปุ่น: 汐宮 栞; โรมาจิ: *Shiomiya Shiori*)
* อายุ: 17 ปี
* วันเกิด: 26 ธันวาคม
* ห้อง: 2-C
* หมู่โลหิต: B
* ส่วนสูง: 157cm
* น้ำหนัก: 41kg
* สัดส่วน: 78-54-80cm
* นักพากย์ : คานะ ฮานาซาวะ (ญี่ปุ่น), อรุณี นันทิวาส (ไทย)
* ผู้กำจัดวิญญาณ: เคย์มะ
* เทพดั้งเดิม: มิเนอร์วา
 |

บรรณารักษ์ของห้องสมุดของโรงเรียน เป็นคนที่รักหนังสือมาก และเกลียดการทำร้ายหนังสือที่เธอชอบเป็นที่สุด เป็นคนคิดมากจนไม่พูด ปัญหาในใจของเธอ คือ ความรู้สึกอยากพูดคุยสนิทสนม แสดงความรู้สึกต่างๆด้วยการพูดออกมา แต่ไม่กล้าพอนั่นเอง คาเคทามะส่งผลให้เธอมีพลังในการอ่านแบบไร้ขีดจำกัด ในภายหลัง เทพธิดามิเนอร์วาได้มาสถิตย์ในร่างทำให้ความทรงจำเกี่ยวกับเคย์มะกลับมา

### ทาคาฮาระ อายุมิ / เมอร์คิวรี่

|  |
| --- |
| * ชื่อญี่ปุ่น: (ญี่ปุ่น: 高原 歩美; โรมาจิ: *Takahara Ayumi*)
* อายุ: 17 ปี
* วันเกิด: 2 พฤษภาคม
* ห้อง: 2-B
* หมู่โลหิต: O
* ส่วนสูง: 158cm
* น้ำหนัก: 50kg
* สัดส่วน: 84-60-85cm
* นักพากย์ : อายานะ ทาเคะทาสึ (ญี่ปุ่น), ศรีอาภา เรือนนาค (ไทย)
* ผู้กำจัดวิญญาณ: เคย์มะ
* เทพดั้งเดิม: เมอร์คิวรี่
 |

สาวแก่นที่อยู่ห้องเดียวกับเคย์มะและเป็นคนแรกที่เคย์มะไล่วิญญาณหลบหนีออกมาได้ สังกัดชมรมกรีฑา ปัญหาในจิตใจของเธอคือ การที่เธอไม่อาจทำเวลาของตนเองให้ดีขึ้นเลย แม้จะฝึกซ้อมแค่ไหนก็ตาม ในภายหลัง เทพธิดาเมอร์คิวรี่ได้มาสถิตย์ในร่างทำให้ความทรงจำเกี่ยวกับเคย์มะกลับมา

ตัวละครหญิงที่ถูกวิญญาญหลบหนีสิง
--------------------------------

### ทาคาฮาระ อายุมิ

ดูที่ ทาคาฮาระ อายุมิ / เมอร์คิวรี่

### อาโอยามะ มิโอะ

|  |
| --- |
| * ชื่อญี่ปุ่น: (ญี่ปุ่น: 青山 美生; โรมาจิ: *Aoyama Mio*)
* อายุ: 17 ปี
* วันเกิด: 2 มกราคม
* ห้อง: 2-A
* หมู่โลหิต: A
* ส่วนสูง: 149cm
* น้ำหนัก: 38kg
* สัดส่วน: 74-54-77cm
* นักพากย์ : อาโออิ ยูคิ (ญี่ปุ่น), อรุณี นันทิวาส (ไทย)
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ไม่มี
 |

สาวซึนเดเระที่ชอบทำตัวเหมือนลูกเศรษฐี ถึงแม้ครอบครัวจะล้มละลายไปแล้วก็ตาม ปัญหาในใจของเธอ คือ การยึดติดกับอดีต และวิถีชีวิตที่พ่อของเธอปูทางให้ ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก โดยที่ตัวเธอมักจะแอบมองเคย์มะบ่อยๆ

### นากางาวะ คาน่อน

ดูที่ นากางาวะ คาน่อน / อะพอลโล

### ชิโอมิยะ ชิโอริ

ดูที่ ชิโอมิยะ ชิโอริ / มิเนอร์วา

### คาสุกะ คุสุโนกิ

|  |
| --- |
| * ชื่อญี่ปุ่น: (ญี่ปุ่น: 春日 楠; โรมาจิ: *Kasuga Kusunoki*)
* อายุ: 18 ปี
* วันเกิด: 10 เมษายน
* ห้อง: 3-A
* หมู่โลหิต: B
* ส่วนสูง: 175cm
* น้ำหนัก: 55kg
* สัดส่วน: 89-57-90cm
* นักพากย์ : อามิ โคชิมิตสึ (ญี่ปุ่น), อรุณี นันทิวาส (ไทย)
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ไม่มี
 |

สาวห้าวรุ่นพี่ ผู้เป็นประธานชมรมศิลปะการต่อสู้หญิง เธอสามารถกำราบพวกนักเลงได้อย่างง่ายดาย มีฝีมือในการต่อสู้ที่เก่งกาจมาก ปัญหาในใจของเธอก็คือ การที่ตัวเองไม่ยอมรับว่ามีความรู้สึกนึกคิดเกี่ยวกับของน่ารัก เหมือนเด็กผู้หญิงทั่วไป และคิดว่ามันจะเป็นอุปสรรคต่อการฝึกวิชานั่นเอง คาเคทามะส่งผลให้เธอแยกร่างเป็น 2 ร่าง คือ ร่างเข้มแข็งเยี่ยงนักสู้ และร่างอ่อนหวานเยี่ยงสตรี

### โคซากะ จิฮิโระ

|  |
| --- |
| * ชื่อญี่ปุ่น: (ญี่ปุ่น: 小阪 ちひろ; โรมาจิ: *Kosaka Chihiro*)
* อายุ: 17 ปี
* วันเกิด: 3 ธันวาคม
* ห้อง: 2-B
* หมู่โลหิต: O
* ส่วนสูง: 158cm
* น้ำหนัก: 50kg
* สัดส่วน: 82-61-85cm
* นักพากย์ : คานะ อาสึมิ
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ไม่มี
 |

เพื่อนร่วมชั้นของเคย์มะที่ไม่มีจุดเด่นๆใด แบบสาวในอุดมคติของเคย์มะเลย เธอเป็นคนธรรมดาๆ เอามากๆ ใช้ชีวิตแบบวัยรุ่นทั่วไป ปัญหาในใจของเธอก็คือ การที่เธอไม่มีจุดเด่นใดๆเลย ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก แถมดูจะเพิ่มขึ้นซะอีก เนื่องจากเธอแอบชอบเคย์มะตั้งแต่ก่อนที่จะเริ่มการจีบนั่นเอง

### นางาเซะ จุน

|  |
| --- |
| * ชื่อญี่ปุ่น: (ญี่ปุ่น: 長瀬 純; โรมาจิ: *Nagase Jun*)
* อายุ: 21 ปี
* วันเกิด: 18 กรกฎาคม
* ห้อง: อาจารย์ฝึกสอนประจำชั้นห้อง 2-B
* หมู่โลหิต: AB
* ส่วนสูง: 162cm
* น้ำหนัก: 49kg
* สัดส่วน: 88-59-85cm
* นักพากย์ : อาคิ โทโยซากิ
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ไม่มี
 |

อาจารย์ฝึกสอนประจำชั้นห้องของเคย์มะ เธอเคยเรียนที่นี่ และเป็นอดีตประธานชมรมบาสหญิง เธอมีความมุมานะที่จะเปลี่ยนนิสัยของเคย์มะให้หันมาคบหาเพื่อนฝูงให้ได้ ปัญหาในใจของเธอก็คือ การที่เธอคิดหวังให้คนอื่นได้ดี แต่ไม่มีใครสนใจนั่นเอง

### คุโจว์ สึคิโยะ

ดูที่ คุโจว์ สึคิโยะ / วัลแคน

### อิโคมะ มินามิ

|  |
| --- |
| * ชื่อญี่ปุ่น: (ญี่ปุ่น: 井駒 みなみ; โรมาจิ: *Ikoma Minami*)
* อายุ: 15 ปี
* วันเกิด: 20 กุมภาพันธ์
* ห้อง: 3-C แผนกมัธยมต้น
* หมู่โลหิต: B
* ส่วนสูง: 151cm
* น้ำหนัก: 41kg
* สัดส่วน: 78-56-80cm
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ไม่มี
 |

รุ่นน้อง ม.ต้น ชมรมว่ายน้ำ มักจะมีผมเผ้าที่ยุ่งเหยิงอยู่เสมอ ปัญหาในจิตใจของเธอคือ การที่เธอเบื่อชีวิตประจำวันและต้องการที่จะหาความสุขที่ไม่มีวันจบ เคย์มะจำเป็นต้องใช้ยุทธวิธีในแบบรุ่นพี่ในการมัดใจเธอ

### อุเอะโมโตะ สุมิเระ

|  |
| --- |
| * ชื่อญี่ปุ่น: (ญี่ปุ่น: 上本 スミレ; โรมาจิ: *Uemoto Sumire*)
* อายุ: 17 ปี
* วันเกิด: 19 พฤษภาคม
* ห้อง: 2-2
* โรงเรียน: โรงเรียนมัธยม นารุซาว่า
* หมู่โลหิต: O
* ส่วนสูง: 157cm
* น้ำหนัก: 47kg
* สัดส่วน: 87-58-87cm
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ถูกตัดออกจากตัวเลือกด้วยเหตุผลเรื่องความสัมพันธ์หลังจับวิญญาณได้
 |

ลูกสาวร้านราเมงอุเอะโมโตะ ที่คุณพ่อของเธอผู้ซึ่งเป็นเจ้าของร้าน ไม่ค่อยสนใจการต้อนรับลูกค้าสักเท่าไหร่ เธอจึงคิดว่านี่เป็นงานของเธอ แต่พ่อของเธอกลับมองว่าเธอก่อกวนลูกค้า และคิดว่าเด็กผู้หญิงไม่เหมาะกับงานในร้านราเมงเช่นนี้ มีความฝันที่จะสร้างสูตรราเมงเป็นของตนเองเพื่อเอาชนะพ่อของเธอ นี่ล่ะคือปัญหาในจิตใจของเธอ

### ฮินากะ ริเอโกะ

|  |
| --- |
| * ชื่อญี่ปุ่น: (ญี่ปุ่น: 日永 梨枝子; โรมาจิ: *Hinaga Rieko*)
* อายุ: 17 (ร่างวิญญาณ)
* วันเกิด: 21 มิถุนายน
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ถูกตัดออกจากตัวเลือกด้วยเหตุผลเรื่องความสัมพันธ์หลังจับวิญญาณได้
 |

คุณยายที่เป็นเพื่อนบ้านละแวกเดียวกับคุณปู่คุณย่าของเคย์มะ เป็นเป้าหมายของเคย์มะที่มีอายุมากที่สุด ช่องว่างในใจของเธอคือ คนที่เคยอาศัยอยู่ด้วยล้วนแล้วแต่เสียชีวิตแล้วทั้งสิ้นนั่นเอง คาเคทามะส่งผลให้เธอสามารถถอดวิญญาณมานอกร่างในยามหลับได้

### ไฮบาระ นานากะ

|  |
| --- |
| * ชื่อญี่ปุ่น: (ญี่ปุ่น: 榛原 七香; โรมาจิ: *Haibara Nanaka*)
* อายุ: 17 ปี
* วันเกิด: 6 กุมภาพันธ์
* ห้อง:N/A
* โรงเรียน: โรงเรียนมัธยมมิซาโตะ ฮิซากิ
* หมู่โลหิต: B
* ส่วนสูง: 151 cm
* น้ำหนัก: 40 kg
* สัดส่วน: 77-56-78
* ผู้กำจัดวิญญาณ:เคย์มะ
* ต้องสงสัยว่ามีธิดาแห่งจูปิเตอร์สถิตย์ : ถูกตัดออกจากตัวเลือกด้วยเหตุผลเรื่องความสัมพันธ์หลังจับวิญญาณได้
 |

นักเรียนสาวมัธยมผู้เฉียบแหลมและอารมณ์ร้อน เธอพูดภาษาถิ่นคันไซ เธอช่ำชองในการเล่นหมากรุกญี่ปุ่นและกำลังตามหาบุคคลที่จะมาเป็นคู่ปรับเธอได้
แต่เธอก็ต้องพ่ายให้กับไดอาน่า ทำให้เกิดช่องว่างในใจของเธอขึ้นมา

### โกอิโดะ ยูอิ

ดูที่ โกอิโดะ ยูอิ / มาร์ส

### คาสึกะ ฮิโนกิ

|  |
| --- |
| * ชื่อญี่ปุ่น: (ญี่ปุ่น: (春日 檜; โรมาจิ: *Kasuga Hinoki*)
* อายุ: 20 ปี
* วันเกิด: 5 สิงหาคม
* หมู่โลหิต: O
* ส่วนสูง: 173cm
* น้ำหนัก: 58kg
* สัดส่วน: 95-61-90cm
* ผู้กำจัดวิญญาณ: เคย์มะ
* ต้องสงสัยว่ามีธิดาแห่งจูปิเตอร์สถิตย์ : ถูกตัดออกจากตัวเลือกด้วยเหตุผลเรื่องความสัมพันธ์หลังจับวิญญาณได้
 |

พี่สาวของคุสุโนกิ ที่ออกจากบ้านไปตามความฝันการเป็นดีไซเนอร์ เธอมีช่องว่างในใจมาจากการที่น้อยใจเรื่องที่ไม่ค่อยมีใครเห็นเธอ คาเคทามะส่งผลให้เธอขยายร่างยักษ์ได้


| * ด
* ค
* ก
เซียนเกมรักขอเป็นเทพนักจีบ โดย วากากิ ทามิกิ |
| --- |
| บทความ | ตัวละคร • รายชื่อบท • รายชื่อตอน • อัลบั้ม |
| นิตยสาร | โชเนนซันเดย์ (ญี่ปุ่น) |